Sventes tilts

Sventes tilts ir dzelzceļa un autoceļa tilts pār Daugavu Augšdaugavas novadā. Tas savieno Sventes un Līksnas pagastus, un pa to iet Daugavpils apvedceļa dzelzceļa līnija un autoceļš A14. Sventes tilts atrodas ap 10 km uz leju no galvenā dzelzceļa tilta Daugavpilī. Abas braukšanas joslas — autoceļa un dzelzceļa — atrodas cieši blakus uz kopējiem balstiem un norobežotas ar kopnēm (autoceļa tilts ir platāks nekā dzelzceļa). Tas ir metāla kniedētu kopņu konstrukcijas tilts, tā garums 324,8 m.Jānis Klētnieks, Romvalds Salcevičs. Tilti Latvijā. Rīga : V. elements, 2004, 86. lpp. 

Tiltu projektējis Ļeņingradas Transporta un tiltu projektēšanas institūts, būvējusi PSRS Aizsardzības ministrija 1965. gadā. Būves iniciators bija PSRS Ģenerālštābs — bija secināts, ka konflikta starp ASV un PSRS gadījumā Daugavpilij uzmetīs atombumbu. Tādēļ, lai nodrošinātu dzelzceļa satiksmi pēc Daugavpils mezgla iznīcināšanas, vajadzēja būvēt otru dzelzceļa tiltu un dzelzceļa apvedceļu ap Daugavpili. Tas arī tika uzbūvēts un pastāv joprojām.Leonīds Ļubimovs, Toms Altbergs. Valsts valstī. Latvijas dzelzceļi laiku griežos. Rīga : IU "Mācību apgāds", 2000, 111. lpp. 

1996. gadā tilta virsbūve rekonstruēta.

Autoceļa tilts pilnībā rekonstruēts 2020. gadā.

 Attēlu galerija 

 Atsauces 

Kategorija:Tilti Latvijā
Kategorija:Daugava
Kategorija:Augšdaugavas novads